ILEN KIRKE
          Den norske kirke					Tlf:  	73 83 37 80
	Ilevollen 15, 7018 Trondheim			Fax: 	73 83 37 81
								E.mail:	post.ilen@kirken.trondheim.no
								Kontortid: Tirs-tors kl 1000-1200.

Nidaros bispedømme
Ilen menighetsråd, 03.10.06

Den Norske kirke
Kirkerådet
Postboks 799 Sentrum
0106 OSLO

Staten og Den norske kirke – Høringsuttalelse fra Ilen Menighetsråd

Menighetsrådet drøftet sakskomplekset i vårt møte den 3 oktober 2006. rådet har 7 medlemmer.

Etter vår vurdering er det problematisk å ta stilling til spørsmålene ettersom utredningen i liten grad sier noe om hvordan kirken i fremtiden skal finansieres. Vi etterlyser bl.a. en omtale av en eventuell livssynsavgift.

Det er enighet om at den påbegynte reformprosess i Den norske kirke bør videreføres. Her vil vi påpeke nødvendigheten av å forenkle organisasjonsstrukturen med bl.a. samordning av dagens 2 arbeidsgiverlinjer og sørge for en forutsigbar økonomi for den lokale kirkes virksomhet. Denne forutsigbarheten bør omfatte alle deler av kirkens virksomhet på lokalt nivå. 

Til de enkelte spørsmål:

1.	Overordnede prinsipper

Når det gjelder de overordnede synspunkter slutter Ilen menighetsråd seg til KA’s uttalelse. punktet.

Vi vil spesielt peke på at det er viktig at Den norske kirke fortsatt skal være en kulturbærende samfunnsinstitusjon, som formidler verdier og livstolkning til store deler av det norske folk. Det er viktig at en fremtidigrevisjon av dagens kirkeordning bidrar til å styrke Den norske kirkes muligheter til å fungere som en åpen, inkluderende og landsdekkende folkekirke. Det er viktig å ta vare på og videreutvikle den historiske kontinuitet som Den norske kirke står for. Etter vår vurdering bør derfor reformarbeidet fortsette innenfor den nåværende lovgiving. Det er for tidlige å ta endelig stilling til spørsmålet om å skille stat og kirke.  Det bør finnes modeller for å ivareta andre trossamfunn sine interesser uten å ”legge ned” Den norske kirke.

2.	Den norske kirke som statskirke:
3 av menighetsrådets medlemmer mener den bør fortsette
2                       ”                                ”       ”     ”   avvikles
2 vet ikke / ønsker ikke å svare.

3.	I hvilken liv bør Den norske kirke være forankret?
3 av menighetsrådets medlemmer mener den bør forankres i Grunnloven 
4 av menighetsrådets medlemmer vet ikke / ønsker ikke å svare.

4.	Hvordan bør Den norske kirke finansiere?
1 av menighetsrådets medlemmer fortrekker støtte fra det offentlige og med noe medlemsavgift.
6 av menighetsrådets medlemmer fortrekker en offentlig finansiering uten medlemsavgift

5.	Hvordan bør valgordningen og demokratiet være dersom statskirkeordningen skal avvikles?
1 av menighetsrådets medlemmer at valgordningene bør være som i dag.
6 av menighetsrådets medlemmer vet ikke / ønsker ikke å svare.
6.	Dersom statskirkeordningen avvikles, hva bør i så fall stå i § 2 (eller annen paragraf) i Grunnloven i tillegg til prinsippet om religionsfrihet?
Menighetsrådet er enstemmig om at de da må stå at de politiske prinsipper som statsforvatningen bygger på; så som demokrati, rettstaten og menneskerettighetene og at det kristne og humanistiske grunnlaget er verdigrunnlag.

7.	Hvem bør ha ansvar for gravferdsforvaltningen?
6 av menighetsrådets medlemmer mener at kommunen bør ha dette ansvaret.
1 av menighetsrådets medlemmer vet ikke / ønsker ikke å svare.

8.	Hvem bør eie og forvalte kirkebyggene?
Et enstemmig menighetsråd vet ikke / ønsker ikke å svare på dette spørsmålet ettersom det økonomiske i denne saken ikke er tilstrekkelig utredet. Dersom ”livssynsavgiften” er stor nok, foretrekker menighetsrådet at den lokale kirke bør eie kirkebyggene og ha det økonomiske ansvaret.

Trondheim 13.10.06
For Ilen menighetsråd

Else-Marie Østlund
leder

Kopi: post.kirkerådet@kirken.no
Byåsen prosti.